**Szerződésmódosítás**

***KEOP-5.7.0/15-2015-0115***

amely létrejött egyrészről

**Bakonycsernye Község Önkormányzata**

Székhely: 8056 Bakonycsernye, Rákóczi út 83.

Adószám: 15727237-2-07

KSH Statisztikai számjel: 15727237-8411-321-07

Államháztartási egyedi azonosító: 736833

Képviselő neve: Turi Balázs polgármester

mint megrendelő (a továbbiakban : **Megrendelő**)

másrészről a

**DNA Development Kft.**

Székhelye: 8000 Székesfehérvár, Poprádi u. 44. A. ép.

Adószám: 23080728-2-07

Pénzforgalmi számlaszáma: 10918001-00000099-11160009

Cégjegyzékszám: 07-09-019634

Képviselő neve: Suralik Attila

mint vállalkozó (a továbbiakban: „**Vállalkozó**”),

a továbbiakban, mint **Felek**között az alulírott helyen és időben az alábbi feltételek szerint.

Megrendelő, mint ajánlatkérő a közbeszerzésekről szóló 2011. évi CVIII törvényben (a továbbiakban: Kbt.) foglalt kötelezettsége alapján közbeszerzési eljárást folytatott le ***„Bakonycsernye Község Önkormányzata KEOP-2015-5.7.0 „Középületek kiemelt jelentőségű épületenergetikai fejlesztése” című pályázati konstrukcióra vonatkozóan benyújtott pályázata keretében építés-kivitelezési munkák elvégzése.”***tárgyában. Az ajánlatkérő a közbeszerzési eljárás nyertesének Vállalkozót jelölte meg az ajánlatok elbírálásáról készített írásbeli összegezésben. Ezt követően a felek 2015. augusztus 11. napján vállalkozási szerződést kötöttek.

A Miniszterelnökség, mint támogató szervezet 2015. szeptember 25-én közleményt tett közzé honlapján, mely szerint módosult a „Középületek kiemelt jelentőségű épületenergetikai fejlesztése” című (KEOP-2015-5.7.0 kódszámú) kiemelt felhívás, melynek célja a kiemelt jelentőségű középületek épületenergetikai fejlesztéseinek támogatása.

A felhívás módosítása a „D4. Előleg igénylés” című pontban és az „F5.2 Támogatási szerződés” című pontban foglaltakat érinti, mely szerint *„Utófinanszírozású projektelemekre a Kedvezményezett támogatási előleget igényelhet, melynek mértéke nem haladhatja meg a pályázatra megítélt támogatási összeg mértékét, tehát a támogatási összeg 100%-át.”*

A fentiekre figyelemmel a felek az alábbiak szerint módosítják a vállalkozási szerződést.

**Eredeti szerződéses feltételek:**

* 1. *A Vállalkozási díj fedezete és pénzneme: A szerződés ellenértékének 100,000000 %-a EU és költségvetési támogatásból kerül finanszírozásra. A támogatás kifizetésének formája a 4/2011. (I. 28.) Korm. rendelet 2. § (1) bekezdés 25a. pontjában meghatározott szállítói finanszírozás. A kifizetések pénzneme: HUF*
  2. *Fizetési határidő: Az egyes számlák ellenértékére eső támogatás megfizetésére a 4/2011. (I.28.) Korm. rendelet szállítói finanszírozásra vonatkozó rendelkezéseinek alkalmazása mellett a Kbt. 130. § (4) bekezdésére figyelemmel a Polgári Törvénykönyvről szóló 2013. évi V. törvény 6:130. § (1) bekezdéseiben foglaltak szerint 30 napos határidővel kerül sor.*

*Az egyes számlák ellenértékére eső önkormányzati önerőnek a megfizetésére a Polgári Törvénykönyvről szóló 2013. évi V. törvény 6:130. § (1) bekezdéseiben foglaltak szerint 30 napos határidővel kerül sor.*

*Amennyiben a Vállalkozó alvállalkozót vesz igénybe, a 306/2011. Korm. rendelet (XII.23.) 14. § (1) bekezdésének rendelkezései szerint kerül sor az ellenszolgáltatás megfizetésére.*

* 1. *Előleg-visszafizetési Biztosíték:A szerződés elszámolható összegének 10%-át meghaladó előleg igénylése esetén a Vállalkozó köteles a szerződés elszámolható összegének 10%-a és az igényelt szállítói előleg különbözetére jutó támogatás összegének megfelelő mértékű, a Kormány európai uniós források felhasználásával kapcsolatos irányító hatósági feladatok ellátására kijelölt tagja javára szóló, a Kbt. 126. § (6) bekezdése szerinti biztosítékot nyújtani.*

**Módosított szerződéses feltételek:**

A fent idézett eredeti szerződéses feltételek helyébe az alábbi rendelkezések lépnek

* 1. *A Vállalkozási díj fedezete és pénzneme: A szerződés ellenértékének 100,000000 %-a EU és költségvetési támogatásból kerül finanszírozásra. A támogatás kifizetésének formája a 4/2011. (I. 28.) Korm. rendelet 2. § (1) bekezdés 33. pontjában meghatározott utófinanszírozás. A kifizetések pénzneme: HUF*
  2. *Fizetési határidő: Az egyes számlák ellenértékének megfizetésére a Polgári Törvénykönyvről szóló 2013. évi V. törvény 6:130. § (1)-(3) bekezdéseiben foglaltak szerint 30 napos határidővel kerül sor a Megrendelő által, átutalással.*

*Amennyiben a Vállalkozó alvállalkozót vesz igénybe, a 306/2011. Korm. rendelet (XII.23.) 14. § (1) bekezdésének rendelkezései szerint kerül sor az ellenszolgáltatás megfizetésére.*

* 1. *Előleg-visszafizetési Biztosíték: A szerződés elszámolható összegének 10%-át meghaladó előleg igénylése esetén a Vállalkozó köteles a szerződés elszámolható összegének 10%-a és az igényelt előleg különbözetének megfelelő mértékű a Megrendelő javára szóló, a Kbt. 126. § (6) bekezdése szerinti biztosítékot nyújtani.*

**Indokolás:**

A támogatást biztosító pályázati konstrukció pályázati felhívása 2015. szeptember 25-ét megelőzően, azaz a szerződés megkötésének időpontjában nem biztosította azt a lehetőséget, hogy utófinanszírozású projektelemekre a Kedvezményezett a támogatási összeg 100%-át kitevő támogatási előleget igényelhessen. A pályázati felhívás e tekintetben történő módosítása a vállalkozási szerződés megkötésének napján nem volt előre látható a felek részéről.

A Megrendelő lényegesen kedvezőbb feltételek mellett képes a szerződés finanszírozására, amennyiben élhet azzal a lehetőséggel, hogy a támogatási összeg 100%-ának megfelelő összegű előleget igényel a támogatást biztosító szervezettől, illetve a Vállalkozó is rövidebb határidőn belül juthat a számláinak ellenértékéhez, amennyiben számlái utófinanszírozás keretében kerülnek kifizetésre a Megrendelő által a támogatás terhére nyújtott előlegből.

Ennek megfelelően megállapítható, hogymindkét szerződő fél lényeges jogos érdekét sértené a szerződés módosításának elmaradása.

A felek megállapodnak, hogy a vállalkozási szerződés többi pontját változatlan tartalommal hatályában fenntartják.

Jelen szerződésmódosítás egymással mindenben szó szerint megegyező 4 (négy) eredeti példányban készült, amelyből Vállalkozó 1 (egy), Megrendelő 3 (három) eredeti példányt kap.

|  |  |
| --- | --- |
| ………………………………………  Megrendelő | ……………………………………  Vállalkozó |
| Aláírás dátuma: | Aláírás dátuma: |